# Фрыдрых Вільгельм Мурнаў

| Фрыдрых Вільгельм Мурнаў |
| --- |
| ням.: Friedrich Wilhelm Murnau |
|  |
| Дата нараджэння | 28 снежня 1888(1888-12-28)[…] |
| Месца нараджэння | * Білефельд, адміністрацыйная акруга Дэтмальд[d], Паўночны Рэйн-Вестфалія, Германія
 |
| Дата смерці | 11 сакавіка 1931(1931-03-11)[…] (42 гады) |
| Месца смерці | * Санта-Барбара, акруга Санта-Барбара, Каліфорнія, ЗША
 |
| Месца пахавання | * Штансдорфскія паўднёва-заходнія могілкі[d]
 |
| Грамадзянства | * Германія
 |
| Бацька | Heinrich Plumpe[d] |
| Адукацыя | * Гайдэльбергскі ўніверсітэт
* Берлінская вышэйшая школа драматычнага мастацтва[d]
 |
| Прафесія | кінарэжысёр, сцэнарыст, кінапрадзюсар, рэжысёр, акцёр |
| Кірунак | фільм жахаў і драма |
| IMDb | ID 0003638 |
|  Медыяфайлы на Вікісховішчы |

**Фрыдрых Вільгельм Мурнаў** (ням.: Friedrich Wilhelm Murnau, сапраўднае імя *Фрыдрых Вільгельм Плумпе*, ням.: Friedrich Wilhelm Plumpe; 28 снежня 1888 — 11 сакавіка 1931) — нямецкі кінарэжысёр эпохі нямога кіно, адзін з найбуйнейшых майстроў кінаэкспрэсіянізму.

Адной з яго самых вядомых прац стаў фільм «Насферату: Сімфонія жаху» (1922), вольная экранізацыя рамана Брэма Стокера «Дракула». Нягледзячы на тое, што з-за праблем з аўтарскімі правамі фільм не карыстаўся камерцыйным поспехам, сёння ён лічыцца шэдэўрам нямецкага экспрэсіянісцкага кіно. Пазней Мурнаў зняў фільм «Апошні чалавек» (1924), а таксама кінакарціну «Фаўст» (1926), экранізацыю аднайменнай трагедыі Гётэ. У 1926 годзе пераехаў у Галівуд і зняў на студыі Fox тры фільмы: «Узыход сонца: Песня двух чалавек» (1927), «Чатыры д’яблы» (1928) і «Гарадская дзяўчына» (1930). «Узыход сонца» быў расцэнены крытыкамі і рэжысёрамі як адзін з найлепшых фільмаў усіх часоў і народаў.

У 1931 годзе Мурнаў адправіўся на Бора-Бора на здымкі фільма «Табу: Гісторыя паўднёвых мораў» (1931), які планаваўся як сумесная пастаноўка з Робертам Флаэрці, аднак з-за рознагалоссяў Флаэрці пакінуў праект, і Мурнаў зняў фільм самастойна. За тыдзень да прэм’еры ён трапіў у аўтамабільную катастрофу і памёр у шпіталі Санта-Барбары ад траўмаў.

З дваццаці аднаго фільма, якія зняў Мурнаў, восем лічацца страчанымі, а ад фільма «Марыца» (1922) захаваўся толькі 13-хвілінны фрагмент. Цалкам захавалася дванаццаць фільмаў.

## Фільмаграфія

* 1919 — «Хлопчык у блакітным» / *Der Knabe in Blau* (страчаны фільм, захаваліся невялікія фрагменты)
* 1920 — «Сатана» / *Satanas* (страчаны фільм, захаваліся невялікія фрагменты)
* 1920 — «Гарбун і танцорка» / *Der Bucklige und die Tänzerin* (страчаны фільм)
* 1920 — «Галава Януса» / *Der Januskopf* (страчаны фільм)
* 1920 — «Вечар — ноч — раніца» / *Abend — Nacht — Morgen* (страчаны фільм)
* 1921 — «Туга» / *Sehnsucht* (страчаны фільм)
* 1921 — «Шлях у ноч» / *Der Gang in die Nacht*
* 1921 — «Замак Фогелёд» / *Schloß Vogeloed*
* 1922 — «Марыца па прозвішчы Мадонна кантрабандыстаў» / *Marizza, genannt die Schmugglermadonna* (страчаны фільм, захаваўся фрагмент)
* 1922 — «Палаючая ралля» / *Der brennende Acker*
* 1922 — «Насферату: Сімфонія жаху» / *Nosferatu — Eine Symphonie des Grauens*
* 1922 — «Прывід» / *Phantom*
* 1923 — «Выгнанне» / *Die Austreibung* (страчаны фільм)
* 1924 — «Фінансы вялікага герцага» / *Die Finanzen des Großherzogs*
* 1924 — «Апошні чалавек» / *Der letzte Mann*
* 1926 — «Тарцюф» / *Herr Tartüff*
* 1926 — «Фаўст» / *Faust*
* 1927 — «Узыход сонца: Песня двух чалавек» / *Sunrise: A Song of Two Humans*
* 1928 — «Чатыры д’яблы» / *Four Devils* (страчаны фільм)
* 1930 — «Гарадская дзяўчына» / *City Girl*
* 1931 — «Табу: Гісторыя паўднёвых мораў» / *Tabu*

## Зноскі

## Спасылкі

* Фрыдрых Вільгельм Мурнаў на сайце «*Internet Movie Database*»